דוד קורן (פוליטיקאי)

דוד קורן (8 ביוני 1917 – 13 בינואר 2011) היה איש חינוך ופוליטיקאי ישראלי, ששימש חבר הכנסת מטעם "המערך" ב והשמינית. כיהן גם כראש המועצה האזורית סולם צור וכנשיא המכללה האקדמית גליל מערבי.

ביוגרפיה
קורן נולד בירושלים בשם דוד קורונל. נצר לאברהם שניור קורונל. קורן סיים את לימודיו בגימנסיה העברית רחביה בשנת 1934, ובתום לימודיו יצא להכשרה בנענה (לימים קיבוץ נען).

קורן, שהצטרף ל, היה בשנים 1936–1938 בקומונה של התנועה בתל אביב. בתקופה זו שימש, בין היתר, כמרכז השכבה הצעירה של התנועה בעיר. ב-1938 הצטרף ל"קבוצת החוגים" ברעננה, ולאחר מספר חודשים יצא להכשרה בסדום, שם עבד במפעלי האשלג. במקום זה פגש את אשתו לעתיד, חנה פנט.

בשנת 1939 נמנה עם מייסדי בית הערבה. לאחר שנשא את חנה לאישה, הקים בקיבוץ את משפחתו, שכל בו את בנו גדעון והתגורר בו עד 1948. בשנים אלה יצר קשרים בין הקיבוץ לערבים בסביבה ובעבר הירדן. בשנת 1949, לאחר שחל פיצול בקבוצת מפוני בית הערבה שעברו לשפיים, עברו קורן וחבריו לגליל המערבי, ויחד עם גרעין של תנועת "הבונים", הקימו את קיבוץ גשר הזיו. מאוחר יותר התמנה קורן למזכיר הקיבוץ.

עם הקמת חיל האוויר הישראלי ב-1948, מונה קורן, על-פי בקשתו של דוד בן-גוריון, לשמש כראש מחלקת כוח האדם בחיל. בשנים 1951–1952, שימש כקצין החינוך של הנח"ל. לאחר תפקיד זה החליט לפרוש, לפחות לזמן מה, מן הצבא ולחזור לפעול לביסוס הקיבוץ שנמנה עם מקימיו. בשנים 1953–1957 לימד תנ"ך וחינך כתה בבית הספר היסודי בקיבוץ גשר הזיו, ושימש גם כמנהל בית הספר. בשנתיים שלאחר מכן הקים את בית הספר התיכון "סולם צור", לימד בו וניהל אותו.

בשנים 1959–1961 כיהן כראש אגף הנוער והנח"ל במשרד הביטחון. לאחר מכן, כיהן במשך כשלוש שנים כמזכיר קיבוץ גשר הזיו. בתפקיד זה הקים וניהל את בית ההארחה שבמקום. בהיותו חבר מפלגת רפ"י, שהתאחדה עם המערך, בשנים 1969–1977 כיהן כחבר הכנסת מטעם המערך. הוא נחשב למקורב בין השאר לדוד בן-גוריון, לגולדה מאיר, למשה דיין ולשמעון פרס.

בשנים 1968–1969 ו-1979–1981, כיהן כראש המועצה האזורית סולם צור ועסק בפיתוח התיירות באזור. בשנת 1982 הוקמה מועצה אזורית מטה אשר כאיחוד של המועצות האזוריות סולם צור, געתון ונעמן. קורן שימש במשך שש שנים כסגן ראש המועצה האזורית המאוחדת. בשנים 1978–1980 עמד בראש "האגודה לפיתוח הגליל המערבי". בתפקיד זה תרם רבות להקמת יישובים בחבל תפן ובמשגב.

קורן היה ממייסדי המכללה האקדמית גליל מערבי, וכיהן בהתנדבות כנשיא המכללה בשנים 1985–2003. בשנת 2008, הוענק לו "אות יקיר המכללה".

בשנת 1994 היה קורן חלק מהמשלחת שיצאה ל לחתימת הסכם השלום בין ישראל לירדן, כאורחו של יצחק רבין.

בשנת 1996 התאלמן. .

בשנת 2006 לקה באירוע מוחי, במשך 4 שנים שהה בבית סיעודי בגשר הזיו. בתקופה זו נכתב סיפרו האוטוביוגרפי "תבנית נוף מולדתו".

נפטר ב-2011. הותיר אחריו ארבעה ילדים.

כתביו
שמאל|ממוזער|220px|קורן אוחז בספרו האוטוביוגרפי "דוד קורן – תבנית נוף מולדתו" באירוע השקת הספר, במכללה האקדמית גליל מערבי, ינואר 2009
  בסימן קריעה - ימיה האחרונים של בית-הערבה, תש"ח - פרקי יומן, הוצאת עם עובד (1982)
 ואני אלך לשם - ספור עלייתו של חיים בצלאל פנט ובני ביתו מטרנסילבניה והשתקעותם בארץ-ישראל (1983, יחד עם אורי כץ) - סיפורו של אבי רעייתו של קורן
  הגליל המערבי במלחמת העצמאות, הוצאת יד-טבנקין – מרכז ישראל גלילי לחקר כח המגן, בשיתוף עם משרד הביטחון (1988)
 הטבח בבתי הזיקוק והביטחון במקומות עבודה מעורבים בחיפה תש"ח, הוצאת המרכז לתולדות כח המגן (ההגנה) על-שם ישראל גלילי (1988)
 ילד טוב ירושלים, הוצאת הקיבוץ המאוחד (1988, אוטוביוגרפיה)
 ההגנה על סדום 1934-1948, הוצאת משרד הביטחון ויד-טבנקין (1989)
 מול הים הכבד: חברת האשלג וה"הגנה", הוצאת מילוא (1991)
 קשר נאמן ההגנה והדרוזים, הוצאת משרד הביטחון ומרכז ההגנה ע"ש גלילי (1991)
 הערכים על חברת האשלג וה"הגנה" אצל מרדכי נאור בלקסיקון כח המגן – ההגנה, תל אביב: משרד הביטחון – ההוצאה לאור, (1992)
 הגדנ"ע מה"הגנה" לצה"ל, הוצאת המרכז להגנה ע"ש גלילי (1995)
 דון אברהם שניור קורונל וצאצאיו עד היום (תולדות משפחתו של קורן) (1995)
 הנח"ל: צבא עם ערך מוסף, הוצאת משרד הביטחון ויד-טבנקין (1997)
 מאמרים בקובץ ירדן מבפנים: מסיפורי הקיבוצים, הוצאת משרד הביטחון (1998)
 ספר היובל של גשר-הזיו (1999, יחד עם נורה גאון)
 הגישה השלישית וארגון הידע, עם אמנון כרמון, יורם הרפז ושרית סגל, הוצאת מכון מופ"ת (2006)
 דוד קורן - תבנית נוף מולדתו (2009, אוטוביוגרפיה)

 קישורים חיצוניים 



 תמי מאור, דוד קורן, ממייסדי המכללה האקדמית גליל מערבי, הלך לעולמו, באתר "local", 16 בינואר 2011 (כעת, מתוך ארכיון האינטרנט "archive.is")




הערות שוליים

קטגוריה:חברי הכנסת מטעם המערך עבודה-מפ"ם
קטגוריה:ראשי רשויות מקומיות מטעם העבודה
קטגוריה:אנשי חינוך ישראלים
קטגוריה:מחברי ספרי עיון ישראלים
קטגוריה:היסטוריונים של ישראל
קטגוריה:ראשי האגף ביטחוני-חברתי
קטגוריה:ראשי מועצות אזוריות מטה אשר, געתון וסולם צור
קטגוריה:גשר הזיו: אישים
קטגוריה:אנשי היישוב ילידי הארץ
קטגוריה:משפחת אלישר
קטגוריה:משפחת קורונל
קטגוריה:חברי הכנסת השביעית
קטגוריה:חברי הכנסת השמינית
קטגוריה:בוגרי גימנסיה רחביה
קטגוריה:בוגרי המחנות העולים
קטגוריה:אישים הקבורים בגשר הזיו
קטגוריה:ישראלים שנולדו ב-1917
קטגוריה:ישראלים שנפטרו ב-2011